8點財經

《8點財經》係香港電視廣播有限公司無綫新聞新聞及資訊部製作嘅財經新聞報道節目，喺J5播出，2016年2月22號開始播，節目形式同《財經新聞》相似，但節目唔係由財經記者主持，而係由互動新聞台主播主持。主要講述當日香港同埋國際詳細財經新聞。競爭對手喺有線財經資訊台《八點有線財經》同now財經台嘅《now財經新聞》。節目由2017年5月8日起停播，改由《十點無綫財經》取代。

停播前播映時間
節目喺星期一至五港股交易日夜晚8點至8:30播出。如果當日係公眾假期，或受颱風影響，港股全日休市，原本時段會改為重播外購節目。

停播前主播

停播前現任主播
彭建樺／李文欣／麥詩敏／黃珊

停播前現職前任主播
王凱晴

停播前已經離職主播
黃麗幗／余浩宗／盧卓瑤／金盈／羅鈺文／梁凱寧／駱文捷／張文采／陳嘉倩

停播前節目調動
2016年8月10日：由於直播《里約奧運全線直擊》擊劍女子花劍個人賽32強賽事，當晚節目改喺20:30-21:00播出。
2016年8月12日：由於直播《里約奧運全線直擊》羽毛球女子單打比賽L組香港對愛沙尼亞，當晚節目改喺21:00-21:10播出。
2016年8月19日：由於直播《里約奧全線直擊》羽毛球男子單打比賽準決賽中國對馬來西亞，當晚節目改喺20:55-21:10播出。
2017年4月13日：由於直播《2017場地單車世界錦標賽》，當晚節目暫停播。

相關節目
環球財經消息
十點無綫財經
無綫財經新聞
收市大檢閱

MyTV《8點財經》重溫
無綫新聞網站《8點財經》重溫

無綫新聞節目
財經節目